Novi veleposlanici: Mesić ide u Rim, Šimunović u Washington

U Njemačku ide dosadašnji veleposlanik RH u Mađarskoj Gordan Grlić Radman, dok će Hrvatsku u Grčkoj predstavljati Aleksandar Sunko. U Veliku Britaniju ide Pokaz

<p>Hrvatske veleposlanike kojima je završio mandat zamijenit će 20 novih kolega. Kako javlja Večernji, <strong>Jasen Mesić</strong> predstavljat će Hrvatsku u Rimu, a u Njemačku ide dosadašnji veleposlanik RH u Mađarskoj <strong>Gordan Grlić Radman</strong>, dok će Hrvatsku u Grčkoj predstavljati <strong>Aleksandar Sunko. </strong></p><p>Pristanak države primateljice - neophodan korak u proceduri - stigao je iz Londona za <strong>Igora Pokaza</strong>, novog veleposlanika u Velikoj Britaniji otkuda nakon gotovo pet godina odlazi <strong>Ivan Grdešić</strong>. Pokaz se tako vratio u diplomaciju nakon što se iz privatnih razloga povukao s dužnosti veleposlanika RH u Rusiji 2015. nakon čega je to mjesto - do imenovanja Tončija Staničića ranije ove godine - bilo upražnjeno, piše <a href="https://www.vecernji.hr/vijesti/hrvatska-jasen-mesic-italija-njemacka-sad-1177607">Večernji</a>.</p><p>Pjer Šimunović, zamijenit će Joška Para u Washingtonu. Već je razriješen i dosadašnji veleposlanik u Francuskoj Ivo Goldstein, još jedan čije imenovanje i rad nije u dijelu javnosti i političara bio dobro ocijenjen. No i on je, usprkos kritikama, dočekao kraj mandata.</p><p>Dužnosti su razriješeni i veleposlanik u Beogradu <strong>Gordan Markotić</strong>, potom veleposlanici iz Finske, Slovačke i Maroka, no novi kandidati još nisu prošli sve potrebne korake u imenovanju. <br/> </p>